Hopelik is die meeste van julle tans oppad na 'n kampplek of sit reeds met 'n eerste koppie koffie voor die karavaantent.
Gelukkig was daar geen sterk dwarswinde wat gewaai het nie, ek sal 'n stabiliseerder aanskaf, want in die wind sal dit natuurlik 'n ander storie wees.
Tuis aangekom, het ek die Jetta vanuit die straatvlak agteruit gestoot teen 'n baie effense helling in die oprit en toe ruik ek die koppelaar brand.
Die probleem kom in wanneer jy teen 'n helling terugstoot, dan is die gewig van die karavaan geneig om die rem wel te aktiveer. Ek het dieselfde probleem ondervind met my handrat Suzuki Grand Vitara
Ek het 'n toestelletjie gefabriseer wat tussen die "Jockey" wiel en die remsilinder geplaas word. Dit skakel dan die rem buite werking. Alhoewel ek (waarskynlik, soos gewoonlik?) oorboord gegaan het met my ontwerp,, het ek gesien dat iemand anders by 'n kamp sommer 'n doodgewone stuurslot vir die doel ingespan het.
Ek is bietjie bekommerd oor die 120k/u. Dit is nie veilig met 'n karavaan nie, en veral nie as jy met 'n ligte sedanvoertuig sleep nie. Heroorweeg dit gerus Pieter. In sommige Skandenawiese lande word jy met 'n karavaan beperk tot 80k/u om goeie redes.
Ek sal mooi jyk en die dele waarna jy verwys en hoe hul interaksie is en hoe jy dit beinvloed, probeer verstaan.
Solank alles reg verloop, is spoed seker nie 'n probleem nie. Met 'n tweede tuig agter jou sleepding, verhoog jou risiko vir wanner alles nie reg verloop nie.
As jy teen 120km sleep, verminder jou korrigerende horison om probleemsituasies te hanteer. Skielike 'fishtailing' gaan vererger teen 120 en dit is 'n oogwink en jou wa gooi jou met kar en al van die pad af. Jy het 'n baie beter kans om dit onder beheer te bring teen 100km/h. Selfde met 'n wa se band wat bars (gereëlde gebeure).
Pieter, As jy sê daar was omstandighede wat gemaak het dat jy haastig moes ry, is dit so, maar hopelik is dit nie altyd die geval nie. Ek skat jy het beperkte tyd gehad om die nuwe wa huistoe te sleep.
Ons het dieselfde siening oor die saak as Pottie (Proffie). Jou vakansie begin as jy by die huis vertrek. Ons beplan so dat ons onbeperkte tyd het om die bestemming te bereik en probeer nie te lang afstande per dag te ry nie. Ons ry gereeld die afgelope tien jaar, gewoonlik so tweemaal per jaar, tussen Pietersburg en die Suidkaap, so ek praat uit ondervinding. Voorheen het ons ook Desembers gaan tooer sonder 'n bestemming, soos die lus ons gelei het. Dit maak die reis net soveel aangenamer as jy dit kan regkry om nie haastig te wees nie. Die lewe dwing jou om altyd aan die draf te wees, vakansies behoort anders te wees want dan is jy jou eie baas. Ons stop ook minstens elke twee uur en geniet dan 'n koppie koffie en 'n beskuitjie. Ons probeer ook om nie elke keer dieselfde pad te ry nie sodat ons soveel as moontlik van ons land tussen die vertrek- en eindpunt ervaar. As jy kinders het, probeer inligting kry uit miskien 'n goeie toerboek, en lees of vertel hulle vooraf van die plekke wat julle deurry of by aandoen. Jy sal verbaas wees hoe dit die kinders die reis laat geniet.
Soos vermeld, dit was nie 'n vakansie nie, ons het Pretoria toe gery om die karavaan te gaan haal en moes die volgende dag weer tuis wees.
Nou om die probleem van die inloop-rem wat inskop wanneer mens met die sleepvoertuig agteruit ry, soos vermeld in die opskrif, uit te sorteer.